Stampa u Informazzjoni Il-Qorti tal-Ġustizzja tal-Unjoni Ewropea STQARRIJA GĦALL-ISTAMPA Nru 99/10 il-Lussemburgu, 6 ta' Ottubru 2010 Udjenza solenni tal-Qorti tal-Ġustizzja Dħul fil-kariga ta' Mħallef ġdid u tar-Reġistratur il-ġdid tal-Qorti tal-Ġustizzja tal-Unjoni Ewropea Udjenza solenni tas-6 ta' Ottubru 2010 Wara r-riżenja ta' Pranas Kūris, ir-rappreżentanti tal-Gvernijiet tal-Istati Membri tal-Unjoni Ewropea ħatru, permezz ta' deċiżjoni tad-29 ta' Settembru 2010, lil Egidijus Jarašiūnas bħala Mħallef tal-Qorti tal-Ġustizzja tal-Unjoni Ewropea għat-tul tal-mandat ta' P. Kūris li fadal jiddekorri, jiġifieri għall-perijodu bejn is-6 ta' Ottubru 2010 u s-6 ta' Ottubru 2012. Wara r-riżenzja ta' Roger Grass, li ilu jeżerċita l-kariga ta' Reġistratur tal-Qorti tal-Ġustizzja mill-10 ta' Frar 1994, Alfredo Calot Escobar ġie elett bħala Reġistratur tal-Qorti tal-Ġustizzja mill-Imħallfin u mill-Avukati Ġenerali, fl-14 ta' Settembru 2010, għal mandat ta' sitt snin, jiġifieri għall-perijodu bejn is-7 ta' Ottubru 2010 u s-6 ta' Ottubru 2016. Fl-okkażjoni tat-teħid tal-ġurament u tad-dħul fil-kariga ta' E. Jarašiūnas u ta' A. Calot Escobar, illum inżammet udjenza solenni fis-sede tal-Qorti tal-Ġustizzja. Egidijus Jarašiūnas imwieled fl 1952; gradwat fil liġi mill Università ta' Vilnjus (1974 1979); dottorat fix xjenzi legali mill Akkademja tal Liġi tal Litwanja (1999), avukat prattikanti fil Litwanja (1979 1990); Membru tal Kunsill Suprem (Parlament) tar Repubblika tal Litwanja (1990 1992), u mbagħad Membru tas Seimas (Parlament) tar Repubblika tal Litwanja u Membru tal Kumitat tal Istat u tal Liġi (1992 1996); Imħallef fil Qorti Kostituzzjonali tar Repubblika tal Litwanja (1996 2005), u mbagħad konsulent tal president tal Qorti Kostituzzjonali tal Litwanja (mill 2006); assistent fit taqsima tad dritt kostituzzjonali tal fakultà tal liġi fl Università Mykolas Romeris (1997 2000), u mbagħad assistent professur (2000 2004), u wara professur (mill 2004) fit taqsima msemmija u wara kap tat taqsima tad dritt kostituzzjonali (2005 2007); dekan tal fakultà tal liġi fl Università Mykolas Romeris (2007-2010); Membru tal-Kummissjoni ta' Vjenna (2006-2010); Firmatarju tal-Att tal-11 ta' Marzu 1990 dwar l-istabbiliment mill-ġdid tal-indipendenza tal-Litwanja; awtur ta' diversi pubblikazzjonijiet legali; Imħallef fil Qorti tal Ġustizzja mis 6 ta' Ottubru 2010. Alfredo Calot Escobar imwieled fl-1961; gradwat fil-liġi mill-Università ta' Valencia (1979-1984); analista kummerċjali fi ħdan il-Kunsill tal-kmamar tal-kummerċ tal-Comunidad autónoma de Valencia (1986); ġurista lingwista mal-Qorti tal-Ġustizzja (1986-1990); ġurista reviżur mal-Qorti tal-Ġustizzja (1990-1993); amministratur fid-dipartiment tal-istampa u tal-informazzjoni tal-Qorti tal-Ġustizzja (1993-1995); amministratur fi ħdan is-segretarjat tal-kumitat istituzzjonali tal-Parlament Ewropew (1995-1996); attaché mar-Reġistratur tal-Qorti tal-Ġustizzja (1996-1999); référendaire mal-Qorti tal-Ġustizzja (1999-2000); kap tad-diviżjoni ta' traduzzjoni tal-lingwa Spanjola tal-Qorti tal-Ġustizzja (2000-2001); direttur, u mbagħad direttur ġenerali, tat-traduzzjoni mal-Qorti tal-Ġustizzja (2001-2010); Reġistratur tal-Qorti tal-Ġustizzja mis-7 ta' Ottubru 2010. Dokument mhux uffiċjali għall-użu tal-mezzi tal-komunikazzjoni li ma jorbotx lill-Qorti tal-Ġustizzja. Kuntatt għall-istampa: Christopher Fretwell (+352) 4303 3355 Ritratti tal-udjenza solenni jkunu disponibbli fuq " Europe by Satellite "(+32) 2 2964106